Document ID: 32012D0177

DEĊIŻJONI TAL-KUNSILL
tad-19 ta' Marzu 2012
li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Bank of Greece
(2012/177/UE)
IL-KUNSILL TAL-UNJONI EWROPEA,
Wara li kkunsidra l-Protokoll (Nru 4) dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
Wara li kkunsidra r-Rakkomandazzjoni BĊE/2012/1 tal-Bank Ċentrali Ewropew tal-10 ta' Frar 2012 lill-Kunsill tal-Unjoni Ewropea dwar l-awdituri esterni tal-Bank of Greece (1),
Billi:
(1)
Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom ikunu vverifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
(2)
Il-mandat tal-awdituri esterni attwali tal-Bank of Greece ser jispiċċa wara l-verifika għas-sena finanzjarja 2011. Għalhekk jeħtieġ li jinħatru awdituri esterni mis-sena finanzjarja 2012.
(3)
Il-Bank of Greece għażel lill-KPMG Certified Auditors A.E. bħala l-awdituri esterni tiegħu għas-snin finanzjarji mill-2012 sal-2016.
(4)
Il-Kunsill Governattiv tal-BĊE rrakkomanda li l-KPMG Certified Auditors A.E. għandhom jinħatru bħala l-awdituri esterni tal-Bank of Greece għas-snin finanzjarji mill-2012 sal-2016.
(5)
Huwa xieraq li tiġi segwita r-rakkomandazzjoni tal-Kunsill Governattiv tal-BĊE u li d-Deċiżjoni tal-Kunsill 1999/70/KE (2) tiġi emendata kif meħtieġ,
ADOTTA DIN ID-DEĊIŻJONI:
Artikolu 1
L-Artikolu 1(12) tad-Deċiżjoni 1999/70/KE għandu jiġi sostitwit b’dan li ġej:
“12. KPMG Certified Auditors A.E. huma b'dan approvati bħala l-awdituri esterni tal-Bank of Greece għas-snin finanzjarji 2012 sa 2016.”.
Artikolu 2
Din id-Deċiżjoni għandha ssir effettiva fil-jum tan-notifika tagħha.
Artikolu 3
Din id-Deċiżjoni hija indirizzata lill-Bank Ċentrali Ewropew.
Magħmul fi Brussell, id-19 ta’ Marzu 2012.

Labels: 2
18
4